**Zapisnik 19. seje sveta KS Volčji Potok – Rudnik, ki je bila dne 9.10.2013 v prostorih doma KS Volčji Potok – Rudnik ob 19. uri**

Prisotni: Sršen Franc, Briški Vera, Repnik Tončka, Jerman Samo, Širec Robi, Budja Nataša.

Odsotna: Novak Darja.

Dnevni red:

1. Pregled sklepov zadnje seje in potrditev
2. Čistilne naprave (hišne) v Rudniku in Volčjem Potoku
3. Kanalizacija v Volčjem Potoku
4. Izgradnja cest v Volčjem potoku in Rudniku
5. Obisk starejših krajanov v KS (starejših od 80 let) za božič in novo leto
6. Problem lastništva parcele pri domu KS
7. Razno

Točka 1

Sršen Franc svet KS seznani, da glede spremembe namembnosti ceste pri Novak Darji – vloga je bila oddana 21.9.2012 na Občino Kamnik, ni odgovora. Če ni nobenega odgovora s strani organov, ki so za to zadolženi – Občine Kamnik in tudi Republike Slovenije , saj je cesta državna , svet KS ne ukrepa nič.

Glede miniranja pruha v Rudniku in vožnje peska iz kamnoloma - škoda se je naredila, hiše so razpokane od sunkov pri miniranju, svet KS se bo pozanimal ali imajo dovoljenje in zato usposobljene ljudi.

Točka 2 in 3

Kar se tiče kanalizacije v Volčjem Potoku in Rudniku, so tri hiše v Volčjem Potoku, ki imajo možnost priklopa, a se zanj niso odločile. Vse nadaljnje ukrepe za tiste, ki se niso priklopili vodi Občina Kamnik. Za gospodinjstva v Rudniku bodo potrebne hišne čistilne naprave, saj se kanalizacija zaradi neurejenega terena ne bo napeljevala za kar ( razpise za subvencije za hišne čistilne) nas bo obvestila Občina Kamnik, podaljšal se je tudi rok za izgradnjo kanalizacije do leta 1925.

Repnik Tončka nam pove, da se je na Občini Kamnik pozanimala kar se tiče subvencij za hišne čistilne naprave. Subvencija naj bi znašala 30 % cene hišne čistilne naprave, najvišji znesek je 750,00 EUR. Svet KS mora spremljati kdaj bo razpis in o tem obvestiti vse krajane. Čistilna naprava mora obratovati 30 dni, šele nato se vloži vlogo za subvencijo, istočasno pride komunalno podjetje Kamnik na pregled, da se prepriča o delovanju. Subvencije za čistilne naprave pa se bodo črpale iz evropskih sredstev.

Novost je, da je KPK Kamnik koncesionar za praznjenje greznic. Vsak posameznik mora to sam urediti, KS pri tem nima nič.

Točka 4

Občina Kamnik je na KS poslala dopis v katerem nas obvešča, da sredstva za izgradnjo pločnika v proračunu niso zagotovljena, zato bo Občinska uprava v letu 2014 v proračunu ponovno predlagala, da se zagotovijo sredstva za izgradnjo pločnika na lokalni cesti.

Jerman Samo v tem primeru pove, da Občina Kamnik želi podpise vseh solastnikov zemlje, kjer bi se delal pločnik. S Petrom Kuretom sta pridobila podpise vseh solastnikov in jih poslala na Občino Kamnik.

Sršen Franc nas seznani s podatkom, da je gradnja cest v Občini Kamnik v teku. V planu je samo ena cesta v KS, ker za več ni zagotovljenih sredstev. Za asfaltiranje ceste v Rudniku KS ne bo sodelovala pri financiranju.

Točka 5

Kot vsako leto predstavnika KS obiščeta starostnike nad 80 let in jih obdari s skromnimi darili pred novim letom.

Točka 6

Glede zamenjave parc. št. 826/6 k.o. Volčji Potok s parc. št. 364/5 k.o. Volčji Potok so nam z Občine Kamnik odgovorili, da na UE Kamnik poteka denacionalizacijski postopek, ki pa še ni končan. Ker se v tem postopku odloči o usodi določenih nepremičnin, bi bilo smiselno, da se upošteva naš predlog o zamenjavi. Upamo, da se bo postopek čim preje zaključil. Lastnik dela parc. št. 826/6 k.o. Volčji Potok na kateri leži dom KS je Kmetijsko gozdarska zadruga Kamnik, ostalo pa Občina Kamnik.

Točka 7

Krajani Rudnika so sestavili dopis glede ceste v Rudniku, ki je slaba in obstaja možnost nesreče, odvodnjavanje ni urejeno, polno prahu poleti.. in ga poslali na Občino Kamnik, da kar najhitreje odloči o ureditvi ceste in po možnosti asfaltiranju te ceste. Svet KS podpre predlog o čimprejšnji ureditvi ceste kot zelo potreben.

Sejo zaključili ob 20. Uri.

Zapisala:Nataša Budja

Predsednik KS: Franc Sršen